Държавен вестник, бр. 51, 2018 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  51
Освобождаване на радиочестотната лента 790-862 MHz „Цифров дивидент“
С Решение 2010/267/ЕС на Европейската комисия от 6 май 2010 г. са определени техническите условия за 
използването на радиочестотна лента 790-862 MHz  (обхват 800 MHz) в Европейския съюз за наземни систе-
ми, позволяващи предоставянето на електронни съобщителни услуги. 
Радиокомуникационните и навигационните системи, както и средствата за опознаване, които са на въ-
оръжение в българските ВВС, са предимно производство на бившия СССР. Голяма част от тях работят в 
обхвати 700 MHz и 800 MHz.
В чисто технологичен аспект, за да се освободят напълно радиочестотните ленти, е необходимо налич-
ните системи във ВВС за радионавигация и опознаване (наземни и бордни) да бъдат подменени с нови, отго-
варящи на стандартите на НАТО и ICAO.
Съгласно Първата програма за политика в областта на радиочестотния спектър, обхватът 800 MHz, или 
т.нар. „цифров дивидент“ (790-862 MHz), от 1.01.2013 г. се предоставя за безжични широколентови услуги в ЕС. 
Съгласно чл. 1, § 3 от Решение № 243/2012/ЕС на Европейския парламент и на Съвета на Европейския съюз, 
Република България е информирала ЕК, че у нас ползването на честотната лента за военни цели ще продължи 
до края на 2018 г. България е единствената страна в ЕС, която е уведомила Комисията относно невъзмож-
ността да прилага решението в близките години.
Следва да се вземе предвид, че единствено Република България от всички държави членки не е предприела 
провеждането на търгове за предоставяне на честотния ресурс за ползване на безжични комуникации в обхват 
800 MHz. 
Посочените обстоятелства налагат екстрени решения за доставка на съвременен боен самолет, произве-
ден в държава от НАТО или ЕС, тъй като тези изтребители работят в хармонизиран честотен диапазон, 
който не противоречи на изискванията на ЕС.
Радиочестотна лента 694-790 MHz (обхват 700 MHz, определен като „втори цифров дивидент“)
През 2016 г. е взето Решение (ЕС) 2016/687 на Европейската комисия за хармонизиране на радиочестотна 
лента 694-790 MHz за наземни системи, позволяващи предоставянето на електронни съобщителни услуги. 
Въпреки принципното си съгласие за освобождаване на този честотен спектър поради факта, че част от 
сега използваните в МО системи работят в този обхват, Министерството на отбраната запазва част от 
обхвата за ползване от БА след 2020 г. в съответствие с правото за използване за обществена сигурност и 
отбрана по чл. 1, параграф 3, алинея втора от Решението за многогодишна програма за политика в областта 
на радиочестотния спектър (№ 243/2012/ЕС), което се упражнява „в необходима степен“, при доказване на 
абсолютната необходимост. Пълното освобождаване на обхвата ще се извърши след приключване на сключе-
ните договори и реализиране на одобрените инвестиционни проекти. 
Съгласно член 1 от Решение (ЕС) 2017/899 на Европейския парламент и на Съвета на Европейския съюз от 
17 май 2017 г. за използването на радиочестотна лента 470-790 MHz в Съюза срокът за допускане използва-
нето на радиочестотна лента 694-790 MHz за наземни системи е до 30 юни 2020 г., със срок за отлагане до 
2 години. Член 5 на същото решение задължава държавите членки възможно най-скоро и не по-късно от 30 юни 
2018 г. да приемат и публикуват свои „национални пътни карти“, включващи подробни стъпки за изпълнение 
на задълженията си по хармонизиране на обхват 700 MHz.
„Регламент за изпълнение (ЕС) № 1079/2012 г. на Комисията от 16 ноември 2012 г. за определяне на 
изисквания за честотно отстояние между гласовите канали за Единно европейско небе“
Регламентът установява изискванията за съгласуваното въвеждане на гласови комуникации въздух-земя, 
използващи канално отстояние от 8.33 kHz, и се прилага за всички радиотелефони, функциониращи в опреде-
лената за въздушна подвижна радиослужба честотна лента 117.975-137.000 MHz.
Съгласно член 4 от Регламента – „Изисквания по отношение на оперативната съвместимост и експло-
атационните характеристики на радиооборудването“, в т. 5 „Държавите членки гарантират, че не по-късно 
от 31 декември 2017 г. всички радиотелефони са пригодени за канално отстояние от 8.33 kHz с изключение на 
наземните радиотелефони, експлоатирани от доставчиците на аеронавигационно обслужване“.
В член 5 „Задължения на операторите“ т. 4 регламентира „операторът на дадено въздухоплавателно 
средство не го експлоатира във въздушно пространство, за което се изисква наличието на борда на радиоте-
лефон, ако радиооборудването на въздухоплавателното средство не е пригодено за каналното отстояние от 
8.33 kHz“.
Към момента използваните наземни УКВ радиокомуникационни средства в честотна лента 117.975-
137.000 MHz отговарят на изискванията на Регламента. На тези изисквания не отговарят монтираните 
на борда на военните летателни апарати УКВ радиокомуникационни средства руско производство.
2.5. Финансово-икономически фактори
Финансово-икономическите фактори са свързани с поддръжката на самолетите МиГ-29, оперативната им 
несъвместимост с партньорите ни от НАТО и липсата на адекватни за сегашните условия бойни възмож-
ности (ситуационна осведоменост, използване на високоточни оръжия, работа в мрежово-центрична среда 
и т.н.). От логистична гледна точка значителна част от ресурсните им агрегати са с изчерпан ресурс и 
трябва да бъдат заменени с нови – двигатели, стойки, катапултни седалки и т.н., което изисква значителни 
финансови средства. От гледна точка на оперативната съвместимост се налага замяна на цялото руско 
комуникационно-навигационно оборудване, което също изисква значителни средства и ще отнеме две-три го-
дини. В същото време обстоятелството, че самолетите навлизат в последното десетилетие от техния 
жизнен цикъл, поставя под въпрос изразходването на тези ресурси, които са съизмерими с придобиването на 
нов тип боен самолет. В Приложение 1 е представено финансово-икономическо сравнение на МиГ-29 и нов тип 
боен самолет.